Kovai Sarala

**Kovai Sarala** adalah seorang pelakon dan pelawak dari India. Beliau terkenal sebagai watak sokongan dalam filem Tamil dan Telugu. Beliau telah memenangi Anugerah Filem Negeri Tamil Nadu untuk Pelawak Terbaik sebanyak tiga kali, untuk lakonannya di dalam filem *[[Sathi Leelavathi (filem 1995)|Sathi Leelavathi]]* (1995), *Poovellam Un Vasam* (2001) dan *Uliyin Osai* (2008).   Dia juga pernah memenangi dua Anugerah Nandi sebagai Pelawak Wanita Terbaik  dan Anugerah Vijay untuk Pelawak Terbaik untuk lakonannya di dalam filem *Kanchana* (2011).  Dia kini merupakan seorang ahli politik dari Parti Makkal Needhi Maiam yang diketuai Kamal Haasan . 

Dia telah berlakon dengan ramai pelawak terkenal dari India termasuk Goundamani, Senthil, Vadivelu dan Vivek . Lagu komedinya yang dinyanyikan bersama Vadivelu adalah sangat popular.

## Kehidupan awal dan sekarang
Kovai Sarala dilahirkan di dalam sebuah keluarga Malayali di Coimbatore, Tamil Nadu (yang sebelumnya dikenali sebagai Negeri Madras ).   Dia mula berminat dalam bidang lakonan, selepas menonton filem MGR. Dia menamatkan pengajiannya dan memasuki industri perfileman dengan sokongan kakak dan bapanya. 

Dia mendapat tawaran lakonan untuk filem pertamanya apabila dia berada di darjah yang ke-9 dan berlakon bersama pelakon Vijayakumar dan KR Vijaya di dalam filem bernama *Velli Ratham* .  Semasa di darjah ke-10, dia berlakon sebagai seorang watak wanita hamil yang berusia 32 tahun di dalam filem Mundhanai Mudichu, filem kedua bagi beliau.  Dua tahun kemudian dia berlakon di dalam filem *Chinna Veedu*, di mana dia memainkan watak ibu kepada watak Bhagyaraj yang berusia 65 tahun.  Dia telah berlakon dalam lebih kurang 300+ filem dalam pelbagai bahasa termasuk bahasa Tamil, Telugu, Malayalam dan Kannada.  Dia pernah menyatakan yang filem *[[Sathi Leelavathi (filem 1995)|Sathi Leelavathi]]*, *Viralukketha Veekkam*, *Varavu Ettana Selavu Pathana*, *Karakattakkaran* dan *Viswanathan Ramamoorthy* sebagai filem kegemaran peribadinya. 

Beliau juga pernah bekerja dalam siri televisyen dan program realiti televisyen. Beliau pernah menjadi hakim tetamu di dalam program realiti *Asatha Povathu Yaaru?*  dan pernah menjadi hos program realiti *Paasa Paravaigal* .  Pada tahun 2013, beliau menjadi hakim untuk program komedi bahasa Tamil  yang bertajuk" *Comedyil Kalakkuvathu Eppadi"* yang disiarkan di Vijay TV . Kini beliau menjadi hakim tetap dalam rancangan komedi Tamil "Varuthapadatha valibar sangam" yang disiarkan di Zee Tamil .  Beliau juga pernah menjadi hos untuk sebuah rancangan permainan kanak-kanak "Chellame chellam" di Sun TV .

## Kehidupan peribadi
Sarala adalah seorang bujang. Dia menjaga anak-anak saudaranya, kerana dia menganggap mereka sebagai anak sendiri. 

## Filemografi

### Bahasa Tamil

### Bahasa Telugu

### Bahasa Malayalam

### Kannada

### Penyanyi

* Thekkathi Mappillai (Magalirkaaga)
* Rama Rama (Villu)
* Marugo marugo (Sathi Leelavathi)

### Televisyen

# Sundari Soundari ( Sun TV )
# Ellame Siripputhan ( Kalaignar TV )
# Vanthaana Thanthaana ( Kalaignar TV )
# Sabhash Meera ( Jaya TV )
# Sagalakala Sarala ( Vijay TV )
# Komedi Kalakkuvathu Eppadi ( Vijay TV )
# Vantintlo Wonders ( Gemini TV )
# Varuthapadatha Valibar Sangam ( Zee Tamil )
# Chellame Chellam ( Sun TV )
# Arundhathi ( Sun TV )
# Kutty Chutties ( Sun TV )
# Kalakka Povathu Yaaru? - (Musim 1–5,8-9 ( Star Vijay ) - Hakim

## Anugerah

; Anugerah Filem Negeri Tamil Nadu

* Pelawak Terbaik - *[[Sathi Leelavathi (filem 1995)|Sathi Leelavathi]]* (1995)
* Pelawak Terbaik - *Poovellam Un Vasam* (2001)
* Pelawak Terbaik - *Uliyin Osai* (2008)

; Anugerah Vijay

* Anugerah Vijay untuk Pelawak Terbaik - *Kanchana* (2011)

; Anugerah Nandi 

* Pelawak Wanita Terbaik - *Rayalaseema Ramanna Chowdary* (2000)
* Pelawak Wanita Terbaik - *Ori Nee Prema Bangaram Kaanu* (2003)

## Rujukan


## Pautan luar

*